Neuvoston asetus (EY) N:o 797/2004, annettu 26 päivänä huhtikuuta 2004, toimista, joiden tavoitteena on parantaa mehiläistuotteiden tuotannon ja kaupan pitämisen edellytyksiä



Virallinen lehti nro L 125 , 28/04/2004 s. 0001 - 0003



Neuvoston asetus (EY) N:o 797/2004, annettu 26 päivänä huhtikuuta 2004, toimista, joiden tavoitteena on parantaa mehiläistuotteiden tuotannon ja kaupan pitämisen edellytyksiä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 36 ja 37 artiklan, ottaa huomioon komission ehdotuksen, ottaa huomioon Euroopan parlamentin lausunnon,(1) ottaa huomioon Euroopan talous- ja sosiaalikomitean lausunnon,(2) sekä katsoo seuraavaa: (1) Komission toimitettua vuonna 1994 neuvostolle ja Euroopan parlamentille Euroopan mehiläishoitoa koskevan tiedonannon neuvosto totesi, että olisi tehtävä ehdotus mehiläishoitoa koskevaksi puiteasetukseksi. (2) Neuvosto vahvisti siten asetuksella (EY) N:o 1221/97(3) hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevat yleiset säännöt. (3) Tämän jälkeen komissio toimitti helmikuussa 2001 ja tammikuussa 2004 neuvostolle ja Euroopan parlamentille kertomukset asetuksen (EY) N:o 1221/97 soveltamisesta. Näiden kertomuksen perusteella tehtyjen päätelmien mukaan on tarpeen mukauttaa asetuksessa (EY) N:o 1221/97 säädetyt toimet vastaamaan yhteisön mehiläishoidon nykytilannetta. Sen vuoksi on syytä kumota mainittu asetus ja korvata se uudella asiakirjalla. (4) Mehiläishoito on maatalouden ala, jonka päätarkoituksena ovat taloudellinen toiminta ja maaseudun kehittäminen, hunajan ja muiden mehiläistuotteiden tuotanto sekä osallistuminen ekologisen tasapainon ylläpitoon. (5) Kyseiselle alalle on ominaista tuotanto-olosuhteiden ja tuoton vaihtelevuus sekä taloudellisten toimijoiden hajaantuneisuus ja erilaisuus niin tuotannon kuin kaupan pitämisen osalta. (6) Varroapunkin yleistyminen useissa jäsenvaltioissa viime vuosina sekä siitä hunajantuotannolle aiheutuvat ongelmat huomioon ottaen vaikuttaa yhteisön tasolla toteutettava toimi tarpeelliselta, koska kyseessä on tauti, jota ei voida kokonaan hävittää, ja jota on käsiteltävä sallituilla tuotteilla. (7) Näissä oloissa ja mehiläistuotteiden tuotannon ja kaupan pitämisen kehittämiseksi yhteisössä on tarpeen laatia joka kolmas vuosi kansalliset ohjelmat, joihin sisältyy teknisen avun toimenpiteitä, varroapunkin torjunta, siirtohoidon järkeistäminen, yhteisön mehiläiskannan lisääminen sekä yhteistoiminta mehiläishoitoa ja siitä saatavia tuotteita koskevien tutkimusohjelmien kanssa. (8) Mehiläishoitoalan tilastotietojen täydentämiseksi jäsenvaltioiden olisi tehtävä alaa koskeva rakennetutkimus sekä tuotannon että kaupan pitämisen ja hinnanmuodostuksen osalta. (9) Jäsenvaltioille tästä asetuksesta johtuvista velvoitteista aiheutuvat menot kuuluvat yhteisön suoritettaviksi yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (ETY) N:o 1258/1999(4) 2 artiklan 2 ja 3 kohdan mukaisesti. (10) Jäsenvaltioiden mehiläishoitoalalla myöntämiin tukiin olisi sovellettava kilpailusääntöjä. Valtion tukea koskevia sääntöjä ei kuitenkaan olisi sovellettava jäsenvaltioiden rahoitusosuuteen toimenpiteissä, joihin myönnetään yhteisön tukea tämän asetuksen säännösten mukaisesti, eikä kansallisiin erityistukiin, joita myönnetään rakenteellisten tai luonnonolojen vuoksi epäedullisessa asemassa olevien mehiläistarhojen suojelemiseksi tai talouskehitysohjelmien osana, tuotantoon tai kaupan pitämiseen myönnettäviä tukia lukuun ottamatta, ja olisi laadittava näitä valtiontukia koskevat erityissäännöt. (11) Tämän asetuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(5) mukaisesti. ON ANTANUT TÄMÄN ASETUKSEN: 1 artikla 1. Tässä asetuksessa vahvistetaan toimet, joiden tavoitteena on parantaa mehiläistuotteiden tuotannon ja kaupan pitämisen edellytyksiä. Tätä tarkoitusta varten kukin jäsenvaltio voi laatia kansallisen kolmivuotisen ohjelman, jäljempänä "mehiläishoito-ohjelma". 2. Tässä asetuksessa tarkoitetaan: a) "hunajalla" tuotetta, joka vastaa hunajasta 20 päivänä joulukuuta 2001 annetun neuvoston direktiivin 2001/110/EY(6) liitteen I säännöksiä, b) "mehiläistuotteilla" muiden kuin ihmisravinoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002(7) liitteessä I olevassa 1 kohdassa määriteltyjä tuotteita. 3. Perustamissopimuksen 87-89 artiklaa sovelletaan hunaja- ja mehiläistuotealalla myönnettäviin tukiin. Perustamissopimuksen 87, 88 ja 89 artiklaa ei kuitenkaan sovelleta seuraaviin: a) jäsenvaltioiden rahoitusosuuteen toimenpiteissä, joihin myönnetään yhteisön tukea tämän asetuksen säännösten mukaisesti; b) kansallisiin erityistukiin, joita myönnetään rakenteellisten tai luonnonolojen vuoksi epäedullisessa asemassa olevien mehiläistarhojen suojelemiseksi tai talouskehitysohjelmien osana, tuotantoon tai kaupan pitämiseen myönnettäviä tukia lukuun ottamatta. Jäsenvaltioiden on ilmoitettava b alakohdassa tarkoitetuista tuista komissiolle samaan aikaan kuin ne toimittavat 5 artiklassa tarkoitetut mehiläishoito-ohjelmansa. 2 artikla Toimet, jotka mehiläishoito-ohjelmaan voidaan sisällyttää, ovat seuraavat: a) mehiläishoitajille ja mehiläishoitajien ryhmittymille annettava tekninen apu; b) varroapunkin torjunta; c) siirtohoidon järkeistäminen; d) hunajan fysikaalis-kemiallisia ominaisuuksia määrittäviä laboratorioita koskevat tukitoimenpiteet; e) tukitoimenpiteet yhteisön mehiläiskantojen lisäämiseksi; f) yhteistoiminta mehiläishoitoalaa ja mehiläistuotteita koskevan soveltavan tutkimuksen ohjelmien toteuttamiseen erikoistuneiden tahojen kanssa. Mehiläishoito-ohjelmat eivät koske Euroopan maatalouden ohjaus- ja tukirahaston (EMOTR) tuesta maaseudun kehittämiseen 17 päivästä toukokuuta 1999 annetun neuvoston asetuksen (EY) N:o 1257/1999(8) mukaisesti rahoitettuja toimia. 3 artikla Voidakseen päästä osallisiksi 4 artiklan 2 kohdassa tarkoitetusta rahoituksesta jäsenvaltioiden on suoritettava tutkimus mehiläishoitoalan rakenteesta alueellaan sekä tuotannon että kaupan pitämisen osalta. Tämä tutkimus toimitetaan yhdessä mehiläishoito-ohjelman kanssa. 4 artikla 1. Tästä asetuksesta aiheutuvia menoja pidetään asetuksen (ETY) N:o 1258/1999 2 artiklan 2 ja 3 kohdassa tarkoitettuina interventioina. 2. Yhteisö osallistuu mehiläishoito-ohjelmien rahoitukseen 50 prosenttiin asti jäsenvaltioille aiheutuvista menoista. 3. Jäsenvaltioiden on suoritettava mehiläishoito-ohjelmien osana toteutettuihin toimiin liittyvät menot kunakin vuonna 15 päivään lokakuuta mennessä. 5 artikla Mehiläishoito-ohjelma laaditaan läheisessä yhteistyössä mehiläishoitoalan edustavien järjestöjen ja osuuskuntien kanssa. Se toimitetaan komissiolle, joka päättää sen hyväksymisestä asetuksen (ETY) N:o 2771/75 17(9) artiklassa säädettyä menettelyä noudattaen. 6 artikla 1. Komissiota avustaa muna-alan yhteisestä markkinajärjestelystä 29 päivänä lokakuuta 1975 annetun asetuksen (ETY) N:o 2771/75 artiklalla perustettu siipikarjanlihan ja munien hallintokomitea, jäljempänä "komitea". 2. Jos tähän kohtaan viitataan, sovelletaan päätöksen 1999/468/EY 4 ja 7 artiklaa. Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi. 3. Komitea vahvistaa työjärjestyksensä. 7 artikla Komissio antaa joka kolmas vuosi Euroopan parlamentille ja neuvostolle kertomuksen tämän asetuksen soveltamisesta. 8 artikla Kumotaan asetus (EY) N:o 1221/97. 9 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 26 päivänä huhtikuuta 2004. Neuvoston puolesta Puheenjohtaja J. Walsh (1) Lausunto annettu 22. huhtikuuta 2004 (ei vielä julkaistu virallisessa lehdessä). (2) Lausunto annettu 1. huhtikuuta 2004 (ei vielä julkaistu virallisessa lehdessä). (3) Asetus (EY) N:o 1221/97, annettu 25 päivänä kesäkuuta 1997 (EYVL L 173, 1.7.1997, s. 1), asetus sellaisena kuin se on viimeksi muutettuna asetuksella (EY) N:o 2070/98 (EYVL L 265, 30.9.1998, s. 1). (4) EYVL L 160, 26.6.1999, s. 103. (5) EYVL L 184, 17.7.1999, s. 23. (6) EYVL L 10, 12.1.2002, s. 47. (7) EYVL L 273, 10.10.2002, s. 1, asetus sellaisena kuin se on viimeksi muutettuna asetuksella (EY) N:o 813/2003 (EUVL L 117, 13.5.2003, s. 22). (8) EYVL L 160, 26.6.1999, s. 80, asetus sellaisena kuin se on viimeksi muutettuna neuvoston asetuksella (EY) N:o 583/2004 (EUVL L 91, 30.3.2004, s. 1). (9) EYVL L 282, 1.11.1975, s. 49, asetus sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).